Kunovo

Kunovo (makedone: Куново) - estas malgranda vilaĝo situanta en la sudoriento de la Kratovo-Municipo en la Nordorienta Regiono de Norda Makedonio. 

 Loko, priskribo 
La vilaĝo estas monta, situanta en la Osogovo-Montaro, je alteco de 750 - 1350 m. La areo de la vilaĝo ne estas granda. Ĝi kovras areon de 5.1 km², kun arbaroj de 315 hektaroj, paŝtejoj de 134 hektaroj kaj kultivebla tero de nur 44 hektaroj. Baze, oni povas diri, ke la vilaĝo ne havas signifan agrikulturan funkcion.

La vilaĝon oni povas atingi per neasfaltita vojo, kiu disbranĉiĝas de la regiona vojo R29271. La orientan randon de la vilaĝo formas la fluo de la rivero Zletovica. La regiona vojo R 2232 iras laŭlonge de la rivero. La najbaraj vilaĝoj estas Muŝkovo kaj Kojkovo norde, Lukovo sude kaj Blizanci okcidente.

 Loĝantaro 
Kunovo iom post iom senhomiĝas En 1961, estis 166 loĝantoj, dum en 2002 estis nur 3 homoj. Laŭ la plej nova censo de 2021, neniu plu loĝas en la vilaĝo.

 Referencoj 
Ĉi tiu artikolo uzas tradukojn de tekstoj el la artikoloj Куново en la makedona Vikipedio.

Kategorio:Komunumoj de Nord-Makedonio